Hvis du vælger selv at fjerne dit gamle køkken, kan du vælge at væbne dig med tålmodighed og skille det ad nænsomt lidt og lidt. Det er muligt at fjerne skabene uden at ødelægge dem, og så kan du give dem væk, sælge dem eller genbruge dem selv. Du kan sælge enten til private eller til firmaer, der specialiserer sig i genbrug. Hyrer du et firma, kan du også bede dem om at bevare skabe, vask og hvidevarer, så de kan genbruges, men det bliver så muligvis lidt dyrere.